Diari Oficial de la Generalitat Valenciana


Sumari del DOGV 6268, del 17-05-2010 (2010/4698)

Notificació de la interlocutòria dictada en el judici d'execució de títols judicials número 1711/2009.
------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4698


Organisme emissor
:   Jutjat de Primera Instància Número 14 de València

Tipus de document
:   Anunci

Notificació de la interlocutòria dictada en el judici d'execució de títols judicials número 1711/2009. [2010/4698]  
Procediment: Execució de Títols Judicials 001711/2009.  
Part demandant: CCS  
Part demandada: Julio Abraham Espinosa Mendoza  
Sobre: execucions en processos civils restants  
En el judici a què es fa referència s'ha dictat la resolució que té el text que literalment és com segueix:  
«Interlocutòria  
Jutge que la dicta: Mª Asunción Solís García del Pozo  
Lloc: València  
Data: 22 de setembre de 2009  
Antecedents de fet  
Primer. Pel procurador de l'estat, advocat, en nom i representació de CCS, es va presentar la sol·licitud inicial de procediment admonitori dirigida contra Julio Abraham Espinosa Mendoza, admesa mitjançant provisió en què es va acordar requerir el pagament de la quantitat sol·licitada. El requeriment s'ha practicat sense que hi haja comparegut, presentat escrit d'oposició o acreditat el pagament.  
Fonaments de dret  
Primer. L'article 816.1 de la Llei 1/2000, d'Enjudiciament Civil (LECn), estableix que si el deutor requerit de pagament no pagara al sol·licitant, o compareguera oposant-s'hi, en el termini de vint dies, es dictarà interlocutòria en què es despatxarà l'execució per la quantitat deguda.  
En aquest cas la sol·licitud del creditor, el requeriment que s'ha fet al deutor i la no-compareixença posterior davant aquest tribunal, permeten constituir títol que duu aparellada execució, a tenor del que estableix el número 9 de l'article 517 i 816.1 de la LECn, sent la quantitat reclamada vençuda, determinada i líquida.  
Segon. Ordena l'article 816.2 de la LECn que el deute merite l'interès previst a l'article 576 de la mateixa LECn des que es dicta la interlocutòria despatxant l'execució, per la qual cosa és procedent l'interés legal dels diners elevat en dos punts, o el que corresponga per pacte de les parts o per disposició especial de la llei.  
Part dispositiva  
Despatxe, a instàncies del procurador de l'estat, advocat, en nom i representació de CCS, part executant, l'execució contra Julio Abraham Espinosa Mendoza, part executada, per la quantitat de 4021,62 euros, que des d'avui produirà un interés legal elevat en dos punts, o el que corresponga per pacte de les parts o per disposició especial de la llei, i 1.340 euros, que es calculen en l'alçada per a interesos i costes.  
Feu saber a les parts que, de conformitat amb el que estableix l'article 155.5 de la Llei d'Enjudiciament Civil, si canvien el domicili durant la substanciació del procés, ho hauran de fer saber de forma immediata al tribunal.   
Notifiqueu aquesta resolució a l'executat, amb lliurament d'una còpia de la demanda executiva i dels documents adjuntats, sense citació, perquè, en qualsevol moment, puguen personar-se en l'execució.   
Aquesta resolució és ferma i no s'hi pot interposar cap recurs (816.2 i 556.1 LECn), sense perjudici que el deutor puga oposar-se a l'execució despatxada, dins dels dies següents a la notificació d'aquesta interlocutòria.  
Ho ordena i firma el jutge. En done fe».  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana per a portar a efecte la diligència de notificació de la interlocutòria d'execució al demandat.   
València, 31 de març de 2010.- La secretària judicial: Yolanda Giménez Ponce.